title: Vykonávacie nariadenie Komisie (EÚ) 2017/990 z 12. júna 2017, ktorým sa schvaľujú podstatné zmeny špecifikácie názvu zapísaného do Registra chránených označení pôvodu a chránených zemepisných označení [Bayerisches Bier (CHZO)]

text:
               13.6.2017

               SK

               Úradný vestník Európskej únie

               L 149/57

         VYKONÁVACIE NARIADENIE KOMISIE (EÚ) 2017/990
   z 12. júna 2017,
   ktorým sa schvaľujú podstatné zmeny špecifikácie názvu zapísaného do Registra chránených označení pôvodu a chránených zemepisných označení [Bayerisches Bier (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 3 písm. a),
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Nemecka o schválenie zmien špecifikácie chráneného zemepisného označenia (CHZO) „Bayerisches Bier“ zapísaného do registra na základe nariadenia Rady (ES) č. 1347/2001 (2).

               (2)

               Vzhľadom na to, že nejde o nepodstatné zmeny v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmeny uverejnila v zmysle požiadaviek článku 50 ods. 2 nariadenia (EÚ) č. 1151/2012 v Úradnom vestníku Európskej únie
                   (3).

               (3)

               Dňa 22. februára 2016 dostala Komisia od Holandska oznámenie o námietke. Súvisiaca odôvodnená námietka bola Komisii doručená 19. apríla 2016.

               (4)

               Komisia považovala námietku za prípustnú, takže listom zo 6. júna 2016 vyzvala Nemecko a Holandsko, aby počas troch mesiacov uskutočnili príslušné konzultácie v snahe dosiahnuť vzájomnú dohodu podľa svojich vnútroštátnych postupov.

               (5)

               Lehota na konzultácie bola predĺžená o ďalšie tri mesiace.

               (6)

               Stranám sa podarilo dospieť k dohode. Nemecko oznámilo výsledky dohody Komisii listom zo 4. januára 2017.

               (7)

               Holandsko namietalo, že posledný odsek bodu 5 konsolidovaného jednotného dokumentu v uverejnenej verzii, ktorý znie „Závery inštitúcií EÚ podľa postupu zjednodušeného vyhlásenia týkajúceho sa prepojenia medzi pivom „Bayerisches Bier“ a jeho dobrým menom preskúmal a potvrdil Súdny dvor Európskej únie vo veci C-343/07“, nespĺňa požiadavky na zmenu podľa nariadenia (EÚ) č. 1151/2012, nariadenia Komisie (EÚ) č. 664/2014 (4) a nariadenia Komisie (EÚ) 668/2014 (5).

               (8)

               Namietateľ uviedol tieto dôvody: chýbajúce opodstatnenie či objasnenie dôvodov vloženia predmetného odseku; daný odsek by sa nachádzal v časti jednotného dokumentu o súvislosti so zemepisnou oblasťou, no neobsahoval by informácie preukazujúce takúto súvislosť; daný odsek by bol nesprávny a zavádzajúci, lebo Súdny dvor Európskej únie vo veci C-343/07 nepreskúmal ani nepotvrdil, či boli dodržané podstatné náležitosti na priamu súvislosť so zemepisnou oblasťou; daný odsek by spôsobil ujmu spoločnosti Bavaria NV, pretože by mohol ohroziť existenciu ochranných známok „Bavaria“, ktoré vlastnia a používajú Bavaria NV a jej dcérske spoločnosti.

               (9)

               Nemecko s vypustením problematického odseku súhlasilo.

               (10)

               Vzhľadom na uvedené skutočnosti Komisia zastáva názor, že zmeny by sa mali schváliť bez predmetného odseku v jednotnom dokumente. Konsolidované znenie jednotného dokumentu by sa malo uverejniť na informačné účely,

         PRIJALA TOTO NARIADENIE:
   Článok 1
   Zmeny špecifikácie uverejnené v Úradnom vestníku Európskej únie týkajúce sa názvu „Bayerisches Bier“ (CHZO) sa týmto schvaľujú. Konsolidovaný jednotný dokument sa nachádza v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. júna 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 343, 14.12.2012, s. 1.

      (2)  Nariadenie Rady (ES) č. 1347/2001 z 28. júna 2001, ktoré dopĺňa prílohu nariadenia Komisie (ES) č. 1107/96 o registrácii zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92. (Ú. v. ES L 182, 5.7.2001, s. 3).

      (3)  Ú. v. EÚ C 390, 24.11.2015, s. 25.

      (4)  Delegované nariadenie Komisie (EÚ) č. 664/2014 z 18. decembra 2013, ktorým sa dopĺňa nariadenie Európskeho parlamentu a Rady (EÚ) č. 1151/2012, pokiaľ ide o stanovenie symbolov Únie pre chránené označenia pôvodu, chránené zemepisné označenia a zaručené tradičné špeciality a pokiaľ ide o určité pravidlá týkajúce sa určovania pôvodu, určité procesné pravidlá a určité dodatočné prechodné pravidlá (Ú. v. EÚ L 179, 19.6.2014, s. 17).

      (5)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny. (Ú. v. EÚ L 179, 19.6.2014, s. 36)

      PRÍLOHA

         JEDNOTNÝ DOKUMENT

         „BAYERISCHES BIER“

         EÚ č.: DE-PGI-0117-01220 – 4.4.2014

         CHOP ( )

         CHZO (X)

      1.   Názov (Názvy)

      „Bayerisches Bier“
      2.   Členský štát alebo tretia krajina

      Nemecko
      3.   Opis poľnohospodárskeho výrobku alebo potraviny

      3.1.   Typ výrobku

      Trieda 2.1. Pivo
      3.2.   Opis výrobku, na ktorý sa vzťahuje názov uvedený v bode 1

            Schankbier

      spodné kvasenie

                  Pôvodná mladina (%)

                  :

                  7,0 – 9,0

                  % obj. alkoholu

                  :

                  2,5 – 3,5

                  Farba (EBC)

                  :

                  5 – 20 jednotiek

                  Obsah horkých kyselín v chmeli (EBC)

                  :

                  10 – 30 jednotiek

            jemné, šumivé pivo s plnou chuťou s nižším počtom kalórií a obsahom alkoholu v objeme ako v prípade piva Vollbier (pivo s vyšším obsahom alkoholu)

            Hell/Lager

      spodné kvasenie

                  Pôvodná mladina (%)

                  :

                  11,0 – 12,5

                  % obj. alkoholu

                  :

                  4,5 – 5,5

                  Farba (EBC)

                  :

                  5 – 20 jednotiek

                  Obsah horkých kyselín v chmeli (EBC)

                  :

                  10 – 25 jednotiek

            mierne aromatické, svetlé jemné pivo s plnou chuťou

            Pils

      spodné kvasenie

                  Pôvodná mladina (%)

                  :

                  11,0 – 12,5

                  % obj. alkoholu

                  :

                  4,5 – 6,0

                  Farba (EBC)

                  :

                  5 – 15 jednotiek

                  Obsah horkých kyselín v chmeli (EBC)

                  :

                  30 – 40 jednotiek

            výrazné, mierne ostré pivo s horkou chuťou chmeľu

            Vývoz

      spodné kvasenie

                  Pôvodná mladina (%)

                  :

                  12,0 – 13,5

                  % obj. alkoholu

                  :

                  4,5 – 6,0

                  Farba (EBC)

                  :

                  5 – 65 jednotiek (svetlé – tmavé)

                  Obsah horkých kyselín v chmeli (EBC)

                  :

                  15 – 35 jednotiek

            Vyrovnaná plná horká chuť

            Dunkel

      spodné kvasenie

                  Pôvodná mladina (%)

                  :

                  11,0 – 14,0

                  % obj. alkoholu

                  :

                  4,5 – 6,0

                  Farba (EBC)

                  :

                  40 – 65 jednotiek

                  Obsah horkých kyselín v chmeli (EBC)

                  :

                  15 – 35 jednotiek

            pivo s plnou chuťou so sladovou vôňou

            Schwarzbier

      spodné kvasenie

                  Pôvodná mladina (%)

                  :

                  11,0 – 13,0

                  % obj. alkoholu

                  :

                  4,5 – 6,0

                  Farba (EBC)

                  :

                  65 – 150 jednotiek

                  Obsah horkých kyselín v chmeli (EBC)

                  :

                  15 – 40 jednotiek

            pivo s vôňou po pražení, mierne chmeľovou vôňou a horkou chuťou chmeľu

            Märzen/Festbier

      spodné kvasenie

                  Pôvodná mladina (%)

                  :

                  13,0 – 14,5

                  % obj. alkoholu

                  :

                  5,0 – 6,5

                  Farba (EBC)

                  :

                  7 – 40 jednotiek

                  Obsah horkých kyselín v chmeli (EBC)

                  :

                  12 – 45 jednotiek

            pivo so sladovou príchuťou a mierne horkou chmeľovou chuťou

            Bock

      spodné kvasenie

                  Pôvodná mladina (%)

                  :

                  16,0 – 18,0

                  % obj. alkoholu

                  :

                  6,0 – 8,5

                  Farba (EBC)

                  :

                  7 – 120 jednotiek (svetlé – tmavé)

                  Obsah horkých kyselín v chmeli (EBC)

                  :

                  15 – 40 jednotiek

            pivo s plnou sladovou príchuťou a jemnou vôňou chmeľu

            Doppelbock

      spodné kvasenie

                  Pôvodná mladina (%)

                  :

                  18,0 – 21,0

                  % obj. alkoholu

                  :

                  7,0 – 9,5

                  Farba (EBC)

                  :

                  10 – 150 jednotiek (svetlé – tmavé)

                  Obsah horkých kyselín v chmeli (EBC)

                  :

                  15 – 35 jednotiek

            pivo s výraznou plnou sladovou príchuťou a nádychom karamelu

            Weizenschankbier

      vrchné kvasenie

                  Pôvodná mladina (%)

                  :

                  7,0 – 9,0

                  % obj. alkoholu

                  :

                  2,5 – 3,5

                  Farba (EBC)

                  :

                  7 – 30 jednotiek

                  Obsah horkých kyselín v chmeli (EBC)

                  :

                  5 – 20 jednotiek

            šumivé pivo s vôňou kvasníc

            Weizenbier

      vrchné kvasenie

                  Pôvodná mladina (%)

                  :

                  11,0 – 13,5

                  % obj. alkoholu

                  :

                  4,5 – 5,5

                  Farba (EBC)

                  :

                  5 – 65 jednotiek (svetlé – tmavé)

                  Obsah horkých kyselín v chmeli (EBC)

                  :

                  10 – 30 jednotiek

            ovocné pivo s vôňou pšenice a mierne sladovou príchuťou

            Kristallweizen

      vrchné kvasenie

                  Pôvodná mladina (%)

                  :

                  11,0 – 13,5

                  % obj. alkoholu

                  :

                  4,5 – 5,5

                  Farba (EBC)

                  :

                  5 – 18 jednotiek

                  Obsah horkých kyselín v chmeli (EBC)

                  :

                  5 – 20 jednotiek

            sýtené pivo s vôňou pšenice

            Rauchbier

      spodné kvasenie

                  Pôvodná mladina (%)

                  :

                  11,0 – 14,5

                  % obj. alkoholu

                  :

                  4,5 – 6,0

                  Farba (EBC)

                  :

                  30 – 60 jednotiek

                  Obsah horkých kyselín v chmeli (EBC)

                  :

                  20 – 30 jednotiek

            pivo s plnou chuťou a dymovou príchuťou

            Kellerbier/Zwickelbier

      spodné kvasenie

                  Pôvodná mladina (%)

                  :

                  11,0 – 13,5

                  % obj. alkoholu

                  :

                  4,5 – 6,0

                  Farba (EBC)

                  :

                  5 – 60 jednotiek

                  Obsah horkých kyselín v chmeli (EBC)

                  :

                  10 – 35 jednotiek

            pivo s mierne horkou chmeľovou chuťou, nefiltrované, narážané v dolnej časti suda, s nízkym obsahom oxidu uhličitého

            Eisbier/Icebier

      spodné kvasenie

                  Pôvodná mladina (%)

                  :

                  11,0 – 13,0

                  % obj. alkoholu

                  :

                  4,5 – 5,0

                  Farba (EBC)

                  :

                  5 – 20 jednotiek

                  Obsah horkých kyselín v chmeli (EBC)

                  :

                  10 – 25 jednotiek

            veľmi mierne a jemné
      Na tieto hodnoty sa vzťahujú analytické tolerancie stanovené zákonom a uznané príslušnými orgánmi na monitorovanie potravín v Bavorsku.
      3.3.   Krmivo (len v prípade výrobkov živočíšneho pôvodu) a suroviny (len v prípade spracovaných výrobkov)

      Používajú sa prevažne vysokokvalitné miestne suroviny (voda, chmeľ, slad) z Bavorska. Chmeľ a slad tradične priebežne kontrolujú vedecké inštitúcie, napríklad Technische Universität München-Weihenstephan.
      3.4.   Špecifické kroky výroby, ktoré sa musia uskutočniť vo vymedzenej zemepisnej oblasti

      Celý proces výroby sa uskutočňuje v konkrétnej zemepisnej oblasti.
      3.5.   Špecifické pravidlá krájania, strúhania, balenia atď. výrobku, na ktorý sa vzťahuje registrovaný názov

      —
      3.6.   Špecifické pravidlá označovania výrobku, ktorého sa týka názov zapísaný v registri

      Na označení piva je uvedený jeden z typov piva uvedených v bode 3.2 spolu s označením „Bayerisches Bier“.
      4.   Stručné vymedzenie zemepisnej oblasti

      Bavorsko, rozdelené do 7 správnych regiónov.
      5.   Súvislosť so zemepisnou oblasťou

      Pivo „Bayerisches Bier“ vďačí za svoju kvalitu a dobré meno stáročnej pivovarníckej tradícii zakotvenej v zákone o čistote bavorského piva z roku 1516. Výrobný proces, ktorý sa má dodržiavať, je právne upravený od 15. storočia. Odbornosť bavorských pivovarníkov sa rozvíjala celé stáročia a vzniklo množstvo rôznych receptov, čo viedlo k rozmanitosti, ktorá nemá inde na svete obdobu. Bavorsko je rodiskom pšeničného piva a miestom, kde sa nachádza najväčší pivovar na výrobu pšeničného piva na svete. Mestská časť Weihenstephan je domovom jednej z najznámejších pivovarníckych inštitúcií na svete. Vďaka starobylej pivovarníckej tradícii a súvisiacej rozmanitosti druhov sa „Bayerisches Bier“ teší medzi spotrebiteľmi veľkej obľube, čo možno pripísať aj tomu, že sa prevažne používajú vysokokvalitné suroviny z Bavorska.

         Odkaz na uverejnenie špecifikácie

      (článok 6 ods. 1 druhý pododsek tohto nariadenia)
      http://register.dpma.de/DPMAregister/geo/detail.pdfdownload/40790


title: Vykonávacie nariadenie Komisie (EÚ) 2015/1110 z 8. júla 2015, ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné povolenia predložené v období od 26. júna do 3. júla 2015 v rámci colnej kvóty otvorenej pre kukuricu nariadením (ES) č. 969/2006

text:
               9.7.2015

               SK

               Úradný vestník Európskej únie

               L 181/80

         VYKONÁVACIE NARIADENIE KOMISIE (EÚ) 2015/1110
   z 8. júla 2015,
   ktorým sa stanovuje prideľovací koeficient, ktorý sa má uplatňovať na množstvá, na ktoré sa vzťahujú žiadosti o dovozné povolenia predložené v období od 26. júna do 3. júla 2015 v rámci colnej kvóty otvorenej pre kukuricu nariadením (ES) č. 969/2006
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188 ods. 1 a 3,
   keďže:

               (1)

               Nariadením Komisie (ES) č. 969/2006 (2) sa otvorila ročná dovozná colná kvóta na 277 988 ton kukurice (poradové číslo 09.4131).

               (2)

               V článku 2 ods. 1 nariadenia (ES) č. 969/2006 sa stanovil objem čiastkového obdobia č. 2 na 138 994 ton na obdobie od 1. júla do 31. decembra 2015.

               (3)

               Množstvá, na ktoré sa vzťahujú žiadosti o dovozné povolenia podané v období od 26. júna 2015 od 13. hodiny do 3. júla 2015 do 13. hodiny bruselského času sú vyššie ako dostupné množstvá. Malo by sa teda určiť, do akej miery sa môžu dovozné povolenia vydávať stanovením prideľovacieho koeficientu, ktorý sa má uplatňovať na požadované množstvá a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).

               (4)

               Takisto by sa už nemali vydávať dovozné povolenia podľa nariadenia (ES) č. 969/2006 na prebiehajúce kvótové obdobie.

               (5)

               S cieľom zaistiť účinnosť opatrenia by toto nariadenie malo nadobudnúť účinnosť v deň jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   1.   Na množstvá, na ktoré sa vzťahujú žiadosti o dovozné povolenia týkajúce sa kvóty uvedenej v článku 2 ods. 1 nariadenia (ES) č. 969/2006 (poradové číslo 09.4131), podané v období od 26. júna 2015 od 13. hodiny do 3. júla 2015 do 13. hodiny bruselského času, sa uplatňuje prideľovací koeficient 77,459146 %.
   2.   Predkladanie nových žiadostí o povolenia, ktoré sa týkajú kvóty uvedenej v článku 2 ods. 1 nariadenia (ES) č. 969/2006 (poradové číslo 09.4131), sa pozastavuje od 3. júla 2015 od 13. hodiny bruselského času na prebiehajúce kvótové obdobie.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. júla 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Nariadenie Komisie (ES) č. 969/2006 z 29. júna 2006, ktorým sa otvára a ustanovuje správa colnej kvóty Spoločenstva na dovoz kukurice pôvodom z tretích krajín (Ú. v. EÚ L 176, 30.6.2006, s. 44).

      (3)  Nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (Ú. v. EÚ L 238, 1.9.2006, s. 13).


title: Vykonávacie nariadenie Komisie (EÚ) 2015/888 z 29. mája 2015, ktorým sa do Registra chránených označení pôvodu a chránených zemepisných označení zapisuje názov [Arroz Carolino do Baixo Mondego (CHZO)]

text:
               11.6.2015

               SK

               Úradný vestník Európskej únie

               L 146/1

         VYKONÁVACIE NARIADENIE KOMISIE (EÚ) 2015/888
   z 29. mája 2015,
   ktorým sa do Registra chránených označení pôvodu a chránených zemepisných označení zapisuje názov [Arroz Carolino do Baixo Mondego (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Portugalska o zápis názvu „Arroz Carolino do Baixo Mondego“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Arroz Carolino do Baixo Mondego“ sa musí zapísať do registra,

         PRIJALA TOTO NARIADENIE:
   Článok 1
   Názov „Arroz Carolino do Baixo Mondego“ (CHZO) sa zapisuje do registra.
   Názov uvedený v prvom odseku sa vzťahuje na výrobok triedy 1.6. – Ovocie, zelenina a obilniny v pôvodnom stave alebo spracované podľa prílohy XI k vykonávaciemu nariadeniu Komisie (EÚ) č. 668/2014 (3).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. mája 2015

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 25, 24.1.2015, s. 18.

      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) č. 1128/2012 z  26. novembra 2012 o zatriedení určitého tovaru do kombinovanej nomenklatúry

text:
               1.12.2012

               SK

               Úradný vestník Európskej únie

               L 331/15

         VYKONÁVACIE NARIADENIE KOMISIE (EÚ) č. 1128/2012
   z 26. novembra 2012
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. novembra 2012

            Za Komisiu v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Ú. v. ES L 302, 19.10.1992, s. 1.

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Panel (tzv. „vode odolná preglejka“) vyrobený z trinástich drevených dosiek zlepených lepidlom odolným voči vriacej vode. Dosky sú na seba položené tak, aby smer vlákien po sebe nasledujúcich vrstiev zvieral uhol.
                  Hrúbka vnútorných dosiek je menej ako 2 mm. Hrúbka dvoch vonkajších dosiek, ktoré sú vyrobené z topoľa pokrytého polymérovou izolačnou vrstvou, je menej ako 1 mm.
                  Hustota panelu je 0,5 g/cm3.
                  Panel sa používa v stavebníctve, napr. pri betónovom debnení.

                  4412 32 10

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 4412, 4412 32 a 4412 32 10.
                  Zatriedenie do položky 4413 ako zhutnené drevo je vylúčené, keďže panel nebol chemicky ani fyzikálne spracovaný s cieľom zvýšiť jeho hustotu alebo tvrdosť a s cieľom zlepšiť jeho mechanickú pevnosť alebo odolnosť voči chemickým alebo elektrickým vplyvom (pozri aj vysvetlivky k HS k položke 4413).
                  Panel sa považuje za preglejku, keďže pozostáva z niekoľkých drevených dosiek, ktoré sú zlepené a na seba položené tak, aby smer vlákien po sebe nasledujúcich vrstiev zvieral uhol [pozri aj vysvetlivky k HS k položke 4412, bod (1)].
                  Panel sa preto má zatriediť pod číselný znak KN 4412 32 10 ako ostatné preglejky aspoň s jednou vonkajšou vrstvou z iného ako ihličnatého dreva.


title: Vykonávacie nariadenie Komisie (EÚ) č. 365/2014 zo 7. apríla 2014 , ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku

text:
               11.4.2014

               SK

               Úradný vestník Európskej únie

               L 108/9

         VYKONÁVACIE NARIADENIE KOMISIE (EÚ) č. 365/2014
   zo 7. apríla 2014,
   ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               Nariadením (EHS) č. 2658/87 sa stanovila nomenklatúra tovaru, ďalej označovaná ako „kombinovaná nomenklatúra“, ktorá je uvedená v prílohe I k uvedenému nariadeniu.

               (2)

               V záujme právnej istoty je potrebné objasniť rozsah pôsobnosti kombinovanej nomenklatúry, pokiaľ ide o podpoložky 0408 11 a 0408 19, ktoré sa vzťahujú na „vaječné žĺtky“.

               (3)

               Termín „inak konzervované“ v znení položky 0408 by sa mal na účely podpoložiek 0408 11 a 0408 19 vzťahovať na použitie obmedzeného množstva soli alebo chemických látok na konzervačné účely, pokiaľ soľ alebo chemické látky nemajú vplyv na charakteristické vlastnosti týchto výrobkov. Soľ alebo chemické látky by sa nemali používať vo väčšej miere, ako je nevyhnutné na dosiahnutie konzervácie výrobkov so zreteľom na bežne používané výrobné metódy výrobkov podpoložiek 0408 11 a 0408 19. Množstvo soli do 12 % hmotnosti alebo menšie množstvá iných konzervačných látok v zásade nemenia charakteristické vlastnosti vaječných žĺtkov a môžu sa v rámci podpoložiek 0408 11 a 0408 19 akceptovať.

               (4)

               V kapitole 4 druhej časti kombinovanej nomenklatúry by preto mala byť doplnená nová doplnková poznámka s cieľom zabezpečiť jednotný výklad kombinovanej nomenklatúry v celej Únii.

               (5)

               Príloha I k nariadeniu (EHS) č. 2658/87 by sa preto mala zodpovedajúcim spôsobom zmeniť.

               (6)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   V kapitole 4 druhej časti kombinovanej nomenklatúry uvedenej v prílohe I k nariadeniu (EHS) č. 2658/87 sa doplňuje táto doplnková poznámka 2:

                  „2.

                  Na účely podpoložiek 0408 11 a 0408 19 platí:
                  Termín ’inak konzervované’ sa vzťahuje aj na vaječné žĺtky s obmedzeným množstvom soli (vo všeobecnosti množstvo do cca 12 % hmotnosti) alebo s malými množstvami chemických látok pridávaných na konzervačné účely za predpokladu, že sú splnené obidve nasledujúce podmienky:

                              i)

                              výrobky si zachovajú charakteristické vlastnosti vaječných žĺtkov podpoložiek 0408 11 a 0408 19;

                              ii)

                              soľ alebo chemické látky sa nesmú použiť vo väčšej miere, ako je nevyhnutné na účely konzervácie.“

   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. apríla 2014

            Za Komisiu

            v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.


title: Vykonávacie nariadenie Komisie (EÚ) 2017/1488 zo 18. augusta 2017, ktorým sa dvestosedemdesiaty štvrtýkrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida

text:
               19.8.2017

               SK

               Úradný vestník Európskej únie

               L 215/1

         VYKONÁVACIE NARIADENIE KOMISIE (EÚ) 2017/1488
   zo 18. augusta 2017,
   ktorým sa dvestosedemdesiaty štvrtýkrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida (1), a najmä na jeho článok 7 ods. 1 písm. a) a článok 7a ods. 5,
   keďže:

               (1)

               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

               (2)

               Dňa 9. augusta 2017 sankčný výbor Bezpečnostnej rady OSN rozhodol o zmenení jedného záznamu v zozname osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Príloha I k nariadeniu (ES) č. 881/2002 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. augusta 2017

            Za Komisiu

            v mene predsedu

            riaditeľ Útvaru pre nástroje zahraničnej politiky

      (1)  Ú. v. ES L 139, 29.5.2002, s. 9.

      PRÍLOHA
      V prílohe I k nariadeniu (ES) č. 881/2002 sa pod nadpisom Fyzické osoby, identifikačné údaje pre tento záznam:

         „Rustam Magomedovich Aselderov (pôvodný prepis: Рустам Магомедович Асельдеров) [alias a) Abu Muhammad (pôvodný prepis: Абу Мухаммад), b) Abu Muhammad Al-Kadari (pôvodný prepis: Абу Мухаммад Аль-Кадари), c) Muhamadmuhtar (pôvodný prepis: Мухамадмухтар). Dátum narodenia: 9.3.1981. Miesto narodenia: obec Iki-Burul, Iki-Burulský okres, Kalmycká republika, Ruská federácia. Štátna príslušnosť: Ruská federácia. Číslo cestovného pasu: ruský cestovný pas 8208 č. 555627 vydaný úradom Leninskiy Riaditeľstva Federálnej služby Ruskej federácie pre migráciu pre Dagestanskú republiku. Dátum zaradenia do zoznamu v zmysle článku 7d ods. 2 písm. i): 12.12.2016.“

      nahrádzajú takto:

         „Rustam Magomedovich Aselderov (pôvodný prepis: Рустам Магомедович Асельдеров) [alias a) Abu Muhammad (pôvodný prepis: Абу Мухаммад), b) Abu Muhammad Al-Kadari (pôvodný prepis: Абу Мухаммад Аль-Кадари), c) Muhamadmuhtar (pôvodný prepis: Мухамадмухтар). Dátum narodenia: 9.3.1981. Miesto narodenia: obec Iki-Burul, Iki-Burulský okres, Kalmycká republika, Ruská federácia. Štátna príslušnosť: Ruská federácia. Číslo cestovného pasu: ruský cestovný pas 8208 č. 555627 vydaný úradom Leninskiy Riaditeľstva Federálnej služby Ruskej federácie pre migráciu pre Dagestanskú republiku. Ďalšie informácie: Zahynul 3. decembra 2016 v Machačkale, Dagestanská republika, Ruská federácia. Dátum zaradenia do zoznamu v zmysle článku 7d ods. 2 písm. i): 12.12.2016.“


title: Vykonávacie nariadenie Komisie (EÚ) 2015/1202 z 22. júla 2015, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               23.7.2015

               SK

               Úradný vestník Európskej únie

               L 195/41

         VYKONÁVACIE NARIADENIE KOMISIE (EÚ) 2015/1202
   z 22. júla 2015,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. júla 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  29,8

                  MA

                  154,8

                  MK

                  34,0

                  ZZ

                  72,9

                  0707 00 05

                  TR

                  137,2

                  ZZ

                  137,2

                  0709 93 10

                  AR

                  73,3

                  TR

                  120,5

                  ZZ

                  96,9

                  0805 50 10

                  AR

                  116,4

                  LB

                  87,7

                  TR

                  109,0

                  UY

                  143,6

                  ZA

                  134,8

                  ZZ

                  118,3

                  0806 10 10

                  EG

                  208,5

                  TN

                  195,3

                  ZZ

                  201,9

                  0808 10 80

                  AR

                  157,4

                  BR

                  106,6

                  CH

                  142,8

                  CL

                  132,9

                  NZ

                  150,3

                  US

                  165,7

                  ZA

                  122,1

                  ZZ

                  139,7

                  0808 30 90

                  AR

                  111,6

                  CL

                  147,9

                  NZ

                  159,3

                  ZA

                  112,7

                  ZZ

                  132,9

                  0809 10 00

                  TR

                  235,0

                  ZZ

                  235,0

                  0809 29 00

                  TR

                  240,3

                  ZZ

                  240,3

                  0809 30 10, 0809 30 90

                  TR

                  214,0

                  ZZ

                  214,0

                  0809 40 05

                  BA

                  69,9

                  IL

                  116,3

                  ZZ

                  93,1

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2016/899 z 8. júna 2016 o povolení 6-fytázy produkovanej druhom Trichoderma reesei (ATCC SD-6528) ako kŕmnej doplnkovej látky pre všetky druhy hydiny a ošípaných (okrem ciciakov) [držiteľ povolenia spoločnosť Danisco (UK) Ltd] (Text s významom pre EHP)

text:
               9.6.2016

               SK

               Úradný vestník Európskej únie

               L 152/15

         VYKONÁVACIE NARIADENIE KOMISIE (EÚ) 2016/899
   z 8. júna 2016
   o povolení 6-fytázy produkovanej druhom Trichoderma reesei (ATCC SD-6528) ako kŕmnej doplnkovej látky pre všetky druhy hydiny a ošípaných (okrem ciciakov) [držiteľ povolenia spoločnosť Danisco (UK) Ltd]
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

               (2)

               V súlade s článkom 7 nariadenia (ES) č. 1831/2003 bola predložená žiadosť o povolenie 6-fytázy produkovanej druhom Trichoderma reesei (ATCC SD-6528). K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.

               (3)

               Žiadosť sa týka povolenia 6-fytázy produkovanej druhom Trichoderma reesei (ATCC SD-6528) ako kŕmnej doplnkovej látky pre hydinu a ošípané, ktorá sa má zaradiť do kategórie doplnkových látok „zootechnické doplnkové látky“.

               (4)

               Európsky úrad pre bezpečnosť potravín (ďalej len „úrad“) dospel v stanovisku z 22. októbra 2015 (2) k záveru, že 6-fytáza produkovaná druhom Trichoderma reesei (ATCC SD-6528) nemá za navrhovaných podmienok použitia a pri odporúčanej dávke nežiaduci účinok na zdravie zvierat, ľudské zdravie ani životné prostredie a že je účinná pri zlepšovaní stráviteľnosti fosforu pri kurčatách vo výkrme a výkrmových morkách, nosniciach, odstavených prasiatkach, ošípaných na výkrm a prasniciach. Úrad takisto dospel k záveru, že tento záver možno rozšíriť aj na menej významné druhy hydiny a menej významné druhy ošípaných. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

               (5)

               Z posúdenia 6-fytázy produkovanej druhom Trichoderma reesei (ATCC SD-6528) vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

               (6)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. júna 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 268, 18.10.2003, s. 29.

      (2)  Vestník EFSA (EFSA Journal) (2015); 13(11):4275.

      PRÍLOHA

                  Identifikačné číslo doplnkovej látky

                  Názov/meno držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec platnosti povolenia

                  Jednotky účinnej látky na kg kompletného krmiva s obsahom vlhkosti 12 %

                     Kategória: zootechnické doplnkové látky. Funkčná skupina: látky zvyšujúce stráviteľnosť.

                  4a24

                  Danisco (UK) Ltd

                  6-fytáza EC 3.1.3.26

                     Zloženie doplnkovej látky

                  Prípravok 6-fytázy produkovanej druhom Trichoderma reesei (ATCC SD-6528) s minimálnou aktivitou 15 000  U (1)/g.
                  kvapalná forma

                     Charakteristika účinnej látky

                  6-fytáza (EC 3.1.3.26) produkovaná druhom Trichoderma reesei (ATCC SD-6528)

                     Analytická metóda
                      (2)

                  Na účely kvantifikácie aktivity 6-fytázy v kŕmnej doplnkovej látke:

                              —

                              kolometrická metóda založená na enzymatickej reakcii fytázy na fytáte.

                        Na účely kvantifikácie aktivity 6-fytázy v premixoch a krmivách:

                              —

                              kolometrická metóda založená na enzymatickej reakcii fytázy na fytáte – norma EN ISO 30024.

                  Všetky druhy hydiny
                  Všetky druhy ošípaných (iné ako ciciaky)

                  —

                  250 U

                  —

                              1.

                              V návode na použitie doplnkovej látky a premixu je potrebné uviesť podmienky skladovania a stabilitu pri peletovaní.

                              2.

                              Maximálna odporúčaná dávka: 2 000  U/kg krmiva.

                              3.

                              Pre používateľov kŕmnej doplnkovej látky a premixov sa stanovia prevádzkové postupy a primerané organizačné opatrenia s cieľom riešiť bezpečnostné riziko pri vdychovaní, kontakte s pokožkou alebo očami. Ak nie je možné znížiť dermálnu a inhalačnú expozíciu alebo expozíciu očí na prijateľnú úroveň iným spôsobom, doplnková látka a premixy sa musia používať s vhodnými osobnými ochrannými prostriedkami.

                  29. júna 2026

         (1)  U je množstvo enzýmu, ktoré za minútu uvoľní 1 mikromol anorganického fosfátu zo substrátu fytátu sodného pri pH 5,5 a teplote 37 °C.

         (2)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.


title: Vykonávacie nariadenie Komisie (EÚ) č. 495/2011 z  20. mája 2011 , ktorým sa mení a dopĺňa nariadenie (ES) č. 109/2007, pokiaľ ide o zloženie kŕmnej doplnkovej látky monenzínu sodného  Text s významom pre EHP

text:
               21.5.2011

               SK

               Úradný vestník Európskej únie

               L 134/6

         VYKONÁVACIE NARIADENIE KOMISIE (EÚ) č. 495/2011
   z 20. mája 2011,
   ktorým sa mení a dopĺňa nariadenie (ES) č. 109/2007, pokiaľ ide o zloženie kŕmnej doplnkovej látky monenzínu sodného
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:

               (1)

               V nariadení (ES) č. 1831/2003 sa stanovuje možnosť upraviť povolenie kŕmnej doplnkovej látky na základe žiadosti držiteľa povolenia a stanoviska Európskeho úradu pre bezpečnosť potravín (ďalej len „úrad“).

               (2)

               Používanie monenzínu sodného, ktorý patrí do skupiny „kokcidiostatiká a histomonostatiká“, sa povolilo na obdobie desiatich rokov ako kŕmnej doplnkovej látky na použitie pri kurčatách na výkrm a morkách nariadením Komisie (ES) č. 109/2007 (2).

               (3)

               Držiteľ povolenia predložil žiadosť o úpravu povolenia monenzínu sodného, pokiaľ ide doplnkové zloženie uvedenej kŕmnej doplnkovej látky. Na doloženie tejto žiadosti sa predložili príslušné údaje.

               (4)

               Úrad vo svojom stanovisku z 1. februára 2011 (3) dospel k záveru, že používanie tohto nového zloženia doplnkovej látky v prípade kurčiat na výkrm a moriek nevzbudzuje žiadne ďalšie obavy, pokiaľ ide o vplyv na zdravie zvierat, ľudské zdravie alebo životné prostredie, a že je účinné pri tlmení kokcidiózy. Potvrdil aj správu o metóde analýzy tejto kŕmnej doplnkovej látky v krmive, ktorú predložilo referenčné laboratórium pre kŕmne doplnkové látky zriadené nariadením (ES) č. 1831/2003.

               (5)

               Podmienky stanovené v článku 5 nariadenia (ES) č. 1831/2003 sú splnené.

               (6)

               Nariadenie (ES) č. 109/2007 by sa preto malo zodpovedajúcim spôsobom zmeniť a doplniť.

               (7)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Príloha k nariadeniu (ES) č. 109/2007 sa nahrádza prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. mája 2011

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  Ú. v. EÚ L 31, 6.2.2007, s. 6.

      (3)  Vestník EFSA (EFSA Journal) 2011; 9(2):2009.

      PRÍLOHA

            „PRÍLOHA

                        Identifikačné číslo doplnkovej látky

                        Názov držiteľa povolenia

                        Doplnková látka
                        (obchodný názov)

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        Dočasné maximálne limity rezíduí (MHR) v príslušných potravinách živočíšneho pôvodu

                        mg účinnej látky na kg kompletného krmiva s obsahom vlhkosti 12 %

                           Kokcidiostatiká a histomonostatiká

                        51701

                        Huvepharma NV Belgicko

                        monenzín sodný
                        (Coxidin)

                                       Zloženie doplnkovej látky:

                                                Technická látka monenzín sodný zodpovedajúca účinnosti monenzínu: 25 %

                                                perlit: 15 % – 20 %

                                                pšeničné otruby 55 % – 60 %

                                       Účinná látka:

                                    C36H61O11Na
                                    Sodná soľ polyéteru monokarboxylovej kyseliny, ktorú tvorí Streptomyces cinnamonensis 28682, LMG S-19095 vo forme prášku.
                                    Zloženie faktorov:

                                                monenzín A: najmenej 90 %

                                                monenzín A + B: najmenej 95 %

                                                monenzín C: 0,2 % – 0,3 %

                                       Analytická metóda
                                        (1):
                                    Metóda na určenie účinnej látky: vysokoúčinná kvapalinová chromatografia (HPLC) s pokolónovou derivatizáciou a UV detekciou (λ = 520 nm)

                        kurčatá na výkrm

                        —

                        100

                        125

                                    1.

                                    Zákaz použitia aspoň jeden deň pred zabitím.

                                    2.

                                    Doplnková látka sa pridáva do kŕmnej zmesi vo forme premixu.

                                    3.

                                    Najvyššia povolená dávka monenzínu sodného v doplnkových krmivách:

                                                —

                                                625 mg/kg v prípade kurčiat na výkrm,

                                                —

                                                500 mg/kg v prípade moriek.

                                    4.

                                    Monenzín sodný sa nemieša s inými kokcidiostatikami.

                                    5.

                                    V pokynoch na použitie uveďte:
                                    ‚Nebezpečné pre druhy čeľade koňovité. Toto krmivo obsahuje ionofór: nepodávať súčasne s tiamulínom a monitorovať možné nepriaznivé reakcie pri používaní súčasne s inými liečivými látkami.‘

                                    6.

                                    Nosiť vhodný ochranný odev, rukavice a prostriedky na ochranu očí/tváre. V prípade nedostatočného vetrania v priestoroch nosiť vhodné vybavenie na ochranu dýchacích orgánov.

                        6.2.2017

                        25 μg monenzínu sodného na kg mokrej kože + tuku
                        8 μg monenzínu sodného na kg surovej pečene, surovej obličky a surového svalu

                        morky

                        16 týždňov

                        60

                        100

                        51701

                        Huvepharma NV Belgicko

                        monenzín sodný
                        (Coxidin)

                                       Zloženie doplnkovej látky:

                                                technická látka monenzín sodný zodpovedajúca účinnosti monenzínu: 25 %

                                                perlit: 15 % – 20 %

                                                uhličitan vápenatý: qs. 100 %

                                       Účinná látka:

                                    C36H61O11Na
                                    Sodná soľ polyéteru monokarboxylovej kyseliny, ktorú tvorí Streptomyces cinnamonensis 28682, LMG S-19095 vo forme prášku.
                                    Zloženie faktorov:

                                                monenzín A: najmenej 90 %

                                                monenzín A + B: najmenej 95 %

                                                monenzín C: 0,2 % – 0,3 %

                                       Analytická metóda
                                        (1)

                                    Metóda na určenie účinnej látky: vysokoúčinná kvapalinová chromatografia (HPLC) s pokolónovou derivatizáciou a UV detekciou (metóda podľa normy EN ISO 14183:2008)

                        kurčatá na výkrm

                        —

                        100

                        125

                                    1.

                                    Zákaz použitia aspoň jeden deň pred zabitím.

                                    2.

                                    Doplnková látka sa vo forme granulovaného premixu pridáva do zložených krmív.

                                    3.

                                    Monenzín sodný sa nemieša s inými kokcidiostatikami.

                                    4.

                                    V pokynoch na použitie uveďte:
                                    ‚Nebezpečné pre koňovité. Toto krmivo obsahuje ionofór: nepodávať súčasne s tiamulínom a monitorovať možné nepriaznivé reakcie pri používaní súčasne s inými liečivými látkami.‘

                                    5.

                                    Nosiť vhodný ochranný odev, rukavice a prostriedky na ochranu očí/tváre. V prípade nedostatočného vetrania v priestoroch nosiť vhodné vybavenie na ochranu dýchacích orgánov.

                        10.6.2021

                        25 μg monenzínu sodného na kg surovej kože + tuku
                        8 μg monenzínu sodného na kg surovej pečene, surovej obličky a surového svalu

                        morky

                        16 týždňov

                        60

                        100

         (1)  Podrobné informácie o analytických metódach sú k dispozícii na tejto internetovej stránke referenčného laboratória Európskej únie pre kŕmne doplnkové látky: http://irmm.jrc.ec.europa.eu/EURLs/EURL_feed_additives/Pages/index.aspx.“


title: Vykonávacie nariadenie Komisie (EÚ) 2015/1368 zo 6. augusta 2015, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o pomoc v sektore včelárstva

text:
               8.8.2015

               SK

               Úradný vestník Európskej únie

               L 211/9

         VYKONÁVACIE NARIADENIE KOMISIE (EÚ) 2015/1368
   zo 6. augusta 2015,
   ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o pomoc v sektore včelárstva
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 57 prvý pododsek písm. a) a c) a druhý pododsek a na článok 223 ods. 3,
   so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (2), a najmä na jeho článok 58 ods. 4, článok 63 ods. 5 prvý pododsek písm. b) a druhý pododsek a článok 64 ods. 7 prvý pododsek písm. a) a druhý pododsek,
   keďže:

               (1)

               Nariadením (EÚ) č. 1308/2013 sa nahradilo nariadenie Rady (ES) č. 1234/2007 (3) a stanovujú sa ním nové pravidlá, pokiaľ ide o pomoc v sektore včelárstva. Takisto sa v ňom Komisia splnomocňuje na prijímanie delegovaných a vykonávacích aktov v tejto súvislosti. S cieľom zaručiť bezproblémové fungovanie režimu pomoci v novom právnom rámci sa musia prostredníctvom takýchto aktov prijať určité pravidlá. Týmito aktmi by sa malo nahradiť nariadenie Komisie (ES) č. 917/2004 (4). Uvedené nariadenie sa zrušuje delegovaným nariadením Komisie (EÚ) 2015/1366 (5).

               (2)

               V článku 55 ods. 1 nariadenia (EÚ) č. 1308/2013 sa stanovuje, že členské štáty môžu vypracovať vnútroštátne programy pre sektor včelárstva na obdobie troch rokov (ďalej len „včelárske programy“). V súlade s článkom 55 ods. 3 nariadenia (EÚ) č. 1308/2013 majú členské štáty, ktoré túto možnosť využívajú, vypracovať štúdiu o štruktúre produkcie a uvádzania na trh v rámci svojho sektora včelárstva. Je potrebné špecifikovať prvky, ktoré by tieto programy a štúdie mali obsahovať.

               (3)

               Komisia musí schváliť včelárske programy, ktoré navrhujú členské štáty. Preto je potrebné stanoviť lehotu, v ktorej členské štáty musia programy oznámiť, ako aj postup schvaľovania predmetných programov zo strany Komisie.

               (4)

               Sektor včelárstva zahŕňa veľký počet malých výrobcov, a preto by členské štáty a Komisia mali zabezpečiť, aby schválené včelárske programy boli pre verejnosť jednoducho dostupné.

               (5)

               V záujme flexibility pri vykonávaní včelárskych programov a obmedzenia administratívnej záťaže by členské štáty mali mať možnosť zmeniť opatrenia v rámci daných programov počas ich vykonávania za predpokladu, že sa neprekročí celkový strop plánovaných ročných výdavkov a že podiel Únie na financovaní programov naďalej zodpovedá 50 % výdavkov, ktoré znášajú členské štáty. Je však vhodné stanoviť procesné pravidlá v prípade významných zmien v programe.

               (6)

               Členské štáty by mali monitorovať vykonávanie včelárskych programov. Postup, ktorý uplatňujú členské štáty pri monitorovaní by mali byť v súlade so všeobecnými zásadami stanovenými v článku 59 nariadenia (EÚ) č. 1306/2013. Členské štáty by Komisii mali oznámiť tento postup spolu s programami.

               (7)

               Zúčastnené členské štáty by mali na overenie toho, či sú splnené podmienky na financovanie zo zdrojov Únie, vykonávať administratívne kontroly a kontroly na mieste. Pokiaľ ide o kontroly na mieste, členské štáty by mali zabezpečiť kontrolu aspoň 5 % žiadateľov o pomoc. Členské štáty by mali vybrať vzorku na kontrolu spomedzi všetkých žiadateľov, ktorá by mala pozostávať z náhodne vybratej časti, aby sa určila reprezentatívna chybovosť, a z časti založenej na rizikách, ktorá by mala byť zameraná na oblasti s najvyšším rizikom chýb.

               (8)

               Členské štáty by v súlade so všeobecnými pravidlami o ochrane finančných záujmov Únie stanovených v článkoch 54, 58 a 63 nariadenia (EÚ) č. 1306/2013 mali zaviesť vhodný systém opráv a sankcií v prípade nezrovnalostí, ktorý by umožňoval vymáhanie všetkých neoprávnených platieb, ako aj úrokov vypočítaných podľa vykonávacieho nariadenia Komisie (EÚ) č. 908/2014 (6). Členské štáty by Komisii mali oznámiť tento systém spolu s programami.

               (9)

               Včelársky rok by sa mal vzťahovať na časový úsek, počas ktorého by členské štáty mali mať možnosť vykonať kontroly v súvislosti so včelárskymi opatreniami.

               (10)

               S prihliadnutím na potrebu obmedziť administratívnu záťaž členských štátov a včelárskeho sektora je na posúdenie vplyvu včelárskych programov potrebné, aby členské štáty Komisii predložili svoje výročné správy o vykonávaní a poskytli zhrnutie výdavkov a dosiahnutých výsledkov pomocou ukazovateľov výkonnosti za každé opatrenie programu.

               (11)

               Pri vykonávaní včelárskych programov by sa mal zaručiť súlad opatrení zahrnutých vo včelárskych programoch a opatrení programov rozvoja vidieka podľa nariadenia Európskeho parlamentu a Rady (EÚ) č. 1305/2013 (7). Na tento účel by členské štáty mali vo svojich včelárskych programoch opísať kritériá, ktoré stanovili s cieľom zabrániť dvojitému financovaniu včelárskych programov v rámci pomoci v sektore včelárstva podľa článku 55 nariadenia (EÚ) č. 1308/2013 a podpory rozvoja vidieka podľa nariadenia (EÚ) č. 1305/2013.

               (12)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   KAPITOLA 1

      ÚVODNÉ USTANOVENIA

   Článok 1
   Predmet úpravy
   V tomto nariadení sa stanovujú vykonávacie pravidlá upravujúce pomoc Únie pre vnútroštátne programy vo včelárskom sektore, ako sa uvádza v článku 55 nariadenia (EÚ) č. 1308/2013 (ďalej len „včelárske programy“).
   Článok 2
   Včelársky rok
   Na účely včelárskych programov znamená„včelársky rok“ obdobie 12 po sebe nasledujúcich mesiacov od 1. augusta do 31. júla.
   KAPITOLA 2

      VČELÁRSKE PROGRAMY

   Článok 3
   Oznámenie včelárskych programov
   Každý členský štát oznamuje Komisii svoj návrh jednotného včelárskeho programu za svoje celé územie najneskôr do 15. marca, ktorý predchádza začiatku prvého včelárskeho roku programu.
   Článok 4
   Obsah včelárskych programov
   Včelárske programy obsahujú prvky uvedené v prílohe.
   Článok 5
   Schválenie včelárskych programov
   1.   Včelárske programy schvaľuje Komisia podľa článku 57 ods. 1 písm. c) nariadenia (EÚ) č. 1308/2013 najneskôr 15. júna, ktorý predchádza začiatku prvého včelárskeho roka predmetného včelárskeho programu.
   2.   Komisia sprístupní schválené včelárske programy verejnosti na svojej webovej lokalite.
   Článok 6
   Zmeny včelárskych programov
   1.   Bez toho, aby bol dotknutý odsek 2, členské štáty môžu zmeniť opatrenia zahrnuté vo svojich včelárskych programoch počas včelárskeho roka, napríklad zaviesť alebo zrušiť opatrenia alebo druhy činností, zaviesť zmeny opisov opatrení alebo zmeny podmienok oprávnenosti alebo previesť prostriedky medzi opatreniami programu, pričom podmienkou je, aby predmetné opatrenia boli naďalej v súlade s článkom 55 ods. 4 nariadenia (EÚ) č. 1308/2013.
   Finančné limity pre každé opatrenie sa môžu upraviť, pričom podmienkou je, aby sa neprekročil celkový strop plánovaných ročných výdavkov a aby príspevok Únie na včelárske programy naďalej zodpovedal 50 % výdavkov, ktoré znášajú členské štáty v súvislosti s predmetnými schválenými programami.
   2.   Členské štáty oznamujú Komisii žiadosti o zmenu včelárskych programov, ktoré by znamenali zavedenie nových opatrení alebo ich zrušenie, a Komisia musí tieto zmeny schváliť predtým, ako sa začnú vykonávať.
   3.   Komisia schvaľuje žiadosti uvedené v odseku 2 v súlade s týmto postupom:

               a)

               uskutočnia sa konzultácie s reprezentatívnymi organizáciami, ktoré spolupracovali s členským štátom pri koncipovaní včelárskych programov;

               b)

               zmena sa považuje za schválenú, ak Komisia v lehote do 21 pracovných dní od doručenia žiadosti nevyjadrí žiadne pripomienky k žiadosti. Ak Komisia vyjadrí pripomienky, zmena sa považuje za schválenú, keď Komisia informuje členský štát, že sa pripomienky úplne vyriešili.

         KAPITOLA 3

      PRÍSPEVOK ÚNIE

   Článok 7
   Oprávnenosť výdavkov a platieb
   Na finančný príspevok zo zdrojov Únie sú oprávnené len výdavky vzniknuté pri vykonávaní opatrení zahrnutých vo včelárskom programe členského štátu.
   Platby členských štátov príjemcom spojené s opatreniami vykonanými počas každého včelárskeho roka sa realizujú počas 12-mesačného obdobia, ktoré sa začína 16. októbra daného včelárskeho roka a končí sa 15. októbra nasledujúceho roka.
   KAPITOLA 4

      MONITOROVANIE A KONTROLY

   Článok 8
   Kontroly
   1.   Členské štáty vykonávajú kontroly na overenie splnenia podmienok na poskytnutie finančných prostriedkov zo zdrojov Únie. Tieto kontroly pozostávajú ako z administratívnych kontrol, tak aj z kontrol na mieste a zodpovedajú všeobecným zásadám stanoveným v článku 59 nariadenia (EÚ) č. 1306/2013.
   2.   Pokiaľ ide o kontroly na mieste, členské štáty vyžadujú overenie:

               a)

               správneho vykonávania opatrení zahrnutých do včelárskych programov, predovšetkým opatrení týkajúcich sa investícií a služieb;

               b)

               toho, či skutočne vzniknuté náklady minimálne zodpovedajú finančnej podpore, o ktorú sa žiada;

               c)

               prípadne toho, či nahlásený počet včelstiev zodpovedá počtu včelstiev, ktoré sa u žiadateľa zistia, pričom je potrebné zohľadniť dodatočné údaje, ktoré včelár poskytne o činnosti počas dotknutého včelárskeho roku.

         3.   Členské štáty zabezpečujú, aby sa v rámci ich včelárskych programov vykonávali kontroly na mieste minimálne pri 5 % žiadateľov o pomoc.
   Vzorka na kontrolu sa vyberá spomedzi všetkých žiadateľov a musí obsahovať:

               a)

               určitý počet náhodne vybraných žiadateľov s cieľom určiť reprezentatívnu chybovosť;

               b)

               určitý počet žiadateľov vybraných na základe analýzy rizík podľa týchto kritérií:

                           i)

                           výška finančných prostriedkov pridelených príjemcom;

                           ii)

                           podstata činností financovaných z včelárskych opatrení;

                           iii)

                           závery z predchádzajúcich kontrol na mieste;

                           iv)

                           iné kritériá, ktoré vymedzia členské štáty.

         Článok 9
   Neoprávnené platby a sankcie
   1.   Úroky pridané k sumám neoprávnených platieb vymožených podľa článku 54 ods. 1, článku 58 ods. 1 písm. e) alebo článku 63 ods. 3 nariadenia (EÚ) č. 1306/2013 sa počítajú podľa článku 27 vykonávacieho nariadenia (EÚ) č. 908/2014.
   2.   Príjemcovia v prípade podvodu alebo vážneho zanedbania, za ktoré sú zodpovední, vrátia nielen prijaté neoprávnené platby a úroky z nich podľa článku 63 ods. 3 nariadenia (EÚ) č. 1306/2013, ale uhradia aj sumu zodpovedajúcu rozdielu medzi pôvodne vyplatenou sumou a sumou, na ktorú majú nárok.
   KAPITOLA 5

      PRAVIDLÁ OZNAMOVANIA A UVEREJŇOVANIA

   Článok 10
   Výročná správa o vykonávaní
   1.   Zúčastnené členské štáty každý rok počnúc rokom 2018 do 15. marca oznámia Komisii výročnú správu o vykonávaní svojho včelárskeho programu v priebehu predchádzajúceho včelárskeho roka.
   2.   Výročná správa o vykonávaní obsahuje tieto prvky:

               a)

               zhrnutie výdavkov vzniknutých v danom včelárskom roku v eurách, podľa jednotlivých opatrení;

               b)

               výsledky na základe ukazovateľov výkonnosti určených pre každé podniknuté opatrenie.

         Článok 11
   Oznamovanie počtu včelstiev
   Oznámenie uvedené v článku 3 delegovaného nariadenia (EÚ) 2015/1366 sa predkladá do 15. marca každého roka počnúc rokom 2017.
   Článok 12
   Pravidlá oznamovania
   Oznámenia uvedené v článkoch 3, 6, 10 a 11 tohto nariadenia sa podávajú podľa nariadenia Komisie (ES) č. 792/2009 (8).
   Článok 13
   Zverejňovanie zhromaždených údajov
   Komisia na svojej webovej lokalite sprístupňuje verejnosti zhromaždené údaje o:

               a)

               počte včelstiev oznámených v súlade s článkom 11;

               b)

               výročných správach o vykonávaní oznámených v súlade s článkom 10;

               c)

               štúdii o produkcii a uvádzaní na trh v sektore včelárstva, ako sa uvádza v bode 3 prílohy, začlenenej do včelárskeho programu oznámeného podľa článku 3.

         KAPITOLA 6

      ZÁVEREČNÉ USTANOVENIA

   Článok 14
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. augusta 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 347, 20.12.2013, s. 549.

      (3)  Nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (Ú. v. EÚ L 299, 16.11.2007, s. 1).

      (4)  Nariadenie Komisie (ES) č. 917/2004 z 29. apríla 2004 o podrobných pravidlách vykonávania nariadenia Rady (ES) č. 797/2004 o opatreniach na zlepšenie všeobecných podmienok pre výrobu a obchodovanie s včelárskymi výrobkami (Ú. v. EÚ L 163, 30.4.2004, s. 83).

      (5)  Delegované nariadenie Komisie (EÚ) 2015/1366 z 11. mája 2015, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o pomoc v sektore včelárstva (pozri stranu 3 tohto úradného vestníka).

      (6)  Vykonávacie nariadenie Komisie (EÚ) č. 908/2014 zo 6. augusta 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 vzhľadom na platobné agentúry a ostatné orgány, finančné hospodárenie, schvaľovanie účtovných závierok, pravidlá kontroly, zábezpeky a transparentnosť (Ú. v. EÚ L 255, 28.8.2014, s. 59).

      (7)  Nariadenie Európskeho parlamentu a Rady (EÚ) č. 1305/2013 zo 17. decembra 2013 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) a o zrušení nariadenie Rady (ES) č. 1698/2005 (Ú. v. EÚ L 347, 20.12.2013, s. 487).

      (8)  Nariadenie Komisie (ES) č. 792/2009 z 31. augusta 2009, ktorým sa stanovujú podrobné pravidlá poskytovania informácií a predkladania dokumentov členskými štátmi Komisii v rámci spoločnej organizácie trhov, režimu priamych platieb, podpory poľnohospodárskych výrobkov a režimov uplatniteľných na najvzdialenejšie regióny a menšie ostrovy v Egejskom mori (Ú. v. EÚ L 228, 1.9.2009, s. 3).

      PRÍLOHA
      Včelárske programy obsahujú aspoň jeden z týchto prvkov:

                  1.

                  posúdenie doteraz dosiahnutých výsledkov pri vykonávaní prípadného predchádzajúceho včelárskeho programu. Od začiatku vykonávania včelárskych programov na roky 2020 – 2022 musí predmetné posúdenie vychádzať z minimálne dvoch najaktuálnejších výročných správ o vykonávaní predchádzajúceho programu, ako sa uvádza v článku 10;

                  2.

                  opis metódy použitej na určenie počtu včelstiev v súlade s článkom 2 delegovaného nariadenia (EÚ) 2015/1366;

                  3.

                  štúdiu vykonanú členským štátom zameranú na štruktúru produkcie a uvádzania na trh v sektore včelárstva na jeho území. V tejto štúdii sa musia uvádzať aspoň tieto informácie za posledné dva kalendárne roky pred predložením včelárskeho programu na schválenie:

                              i)

                              počet včelárov;

                              ii)

                              počet včelárov zodpovedných za viac než 150 včelstiev;

                              iii)

                              celkový počet včelstiev, za ktoré sú zodpovední včelári s viac než 150 včelstvami;

                              iv)

                              počet včelárov organizovaných vo včelárskych združeniach;

                              v)

                              ročnú vnútroštátnu produkciu medu v kg za posledné dva kalendárne roky pred predložením včelárskeho programu na schválenie:

                              vi)

                              cenové rozpätie zmiešaného kvetového medu v mieste produkcie;

                              vii)

                              cenové rozpätie nebaleného zmiešaného kvetového medu u veľkoobchodníka;

                              viii)

                              odhadovaný priemerný výnos medu v kg za včelstvo a rok;

                              ix)

                              odhadované priemerné náklady na produkciu (fixné a variabilné) za kg vyprodukovaného medu;

                              x)

                              počet včelstiev zistený za posledné dva kalendárne roky pred predložením včelárskeho programu na schválenie v prípade tých členských štátov, ktoré v prechádzajúcom trojročnom období nemali žiadny včelársky program;

                  4.

                  posúdenie potrieb včelárskeho sektora v danom členskom štáte vychádzajúce minimálne z posúdenia výsledkov prípadného predchádzajúceho včelárskeho programu, štúdie zameranej na štruktúru produkcie a uvádzania na trh v sektore včelárstva a výsledkov spolupráce s reprezentatívnymi organizáciami v oblasti včelárstva;

                  5.

                  opis cieľov včelárskeho programu a súvislosť medzi týmito cieľmi a vybratými včelárskymi opatreniami zo zoznamu v článku 55 ods. 4 nariadenia (EÚ) č. 1308/2013;

                  6.

                  podrobný opis činností, ktoré sa vykonajú v rámci vybratých včelárskych opatrení zo zoznamu v článku 55 ods. 4 nariadenia (EÚ) č. 1308/2013 vrátane odhadovaných nákladov a finančného plánu podľa roku a opatrenia;

                  7.

                  kritériá, ktoré stanovili členské štáty s cieľom zabezpečiť, aby nedochádzalo k duplicitnému financovaniu včelárskych programov v súlade s článkom 5 delegovaného nariadenia (EÚ) 2015/1366;

                  8.

                  ukazovatele výkonnosti použité pri každom vybratom včelárskom opatrení. Členské štáty sú povinné vybrať minimálne jeden relevantný ukazovateľ výkonnosti pri každom opatrení;

                  9.

                  úpravy vykonávania včelárskeho programu vrátane:

                              i)

                              kontaktného miesta, ktoré určil daný členský štát a ktoré poveril riadením včelárskych programov;

                              ii)

                              opisu postupu pri monitorovacích kontrolách;

                              iii)

                              opisu krokov, ktoré treba vykonať v prípade neoprávnených platieb príjemcom vrátane sankcií;

                              iv)

                              ustanovení na zabezpečenie uverejnenia schváleného programu v danom členskom štáte;

                              v)

                              činností vykonaných v záujme spolupráce so reprezentatívnymi organizáciami v oblasti včelárstva;

                              vi)

                              opisu metódy použitej na posúdenie výsledkov opatrení včelárskeho programu na účely včelárskeho sektora v dotknutom členskom štáte.


title: Vykonávacie nariadenie Komisie (EÚ) č. 1420/2013 zo 17. decembra 2013 , ktorým sa zrušujú nariadenia (ES) č. 347/96, (ES) č. 1924/2000, (ES) č. 1925/2000, (ES) č. 2508/2000, (ES) č. 2509/2000, (ES) č. 2813/2000, (ES) č. 2814/2000, (ES) č. 150/2001, (ES) č. 939/2001, (ES) č. 1813/2001, (ES) č. 2065/2001, (ES) č. 2183/2001, (ES) č. 2318/2001, (ES) č. 2493/2001, (ES) č. 2306/2002, (ES) č. 802/2006, (ES) č. 2003/2006, (ES) č. 696/2008 a (ES) č. 248/2009 v dôsledku prijatia nariadenia Európskeho parlamentu a Rady (EÚ) č. 1379/2013 o spoločnej organizácii trhov s produktmi rybolovu a akvakultúry

text:
               28.12.2013

               SK

               Úradný vestník Európskej únie

               L 353/48

      VYKONÁVACIE NARIADENIE KOMISIE (EÚ) č. 1420/2013
   zo 17. decembra 2013,
   ktorým sa zrušujú nariadenia (ES) č. 347/96, (ES) č. 1924/2000, (ES) č. 1925/2000, (ES) č. 2508/2000, (ES) č. 2509/2000, (ES) č. 2813/2000, (ES) č. 2814/2000, (ES) č. 150/2001, (ES) č. 939/2001, (ES) č. 1813/2001, (ES) č. 2065/2001, (ES) č. 2183/2001, (ES) č. 2318/2001, (ES) č. 2493/2001, (ES) č. 2306/2002, (ES) č. 802/2006, (ES) č. 2003/2006, (ES) č. 696/2008 a (ES) č. 248/2009 v dôsledku prijatia nariadenia Európskeho parlamentu a Rady (EÚ) č. 1379/2013 o spoločnej organizácii trhov s produktmi rybolovu a akvakultúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhov s výrobkami rybolovu a akvakultúry (1), a najmä na jeho článok 4 ods. 4, článok 5 ods. 4, článok 6 ods. 7, článok 7 ods. 10, článok 9 ods. 5, článok 10 ods. 4, článok 12 ods. 5, článok 13 ods. 7, článok 17 ods. 5, článok 21 ods. 8, článok 23 ods. 5, článok 24 ods. 8, článok 25 ods. 6, článok 26 ods. 3, článok 27 ods. 6, článok 29 ods. 5, článok 34 ods. 2 a článok 35 ods. 3,
   so zreteľom na nariadenie Rady (ES) č. 2799/98 z 15. decembra 1998, ktoré stanovuje poľnohospodárske menové dojednania pre euro (2), a najmä na jeho článok 3 ods. 2,
   keďže:

               (1)

               Nariadením Európskeho parlamentu a Rady (EÚ) č. 1379/2013 (3) sa s účinnosťou od 1. januára 2014 nahrádza nariadenie (ES) č. 104/2000 s výnimkou článku 4 nariadenia (ES) č. 104/2000, ktorý sa uplatňuje do 12. decembra 2014.

               (2)

               Nariadením Európskeho parlamentu a Rady (EÚ) č. 1379/2013 sa zásadným spôsobom menia ustanovenia o informáciách pre spotrebiteľov, uznávaní organizácií výrobcov, rozširovaní pravidiel, plánovaní výroby a predaja, uznávaní medziodvetvových organizácií, cenách, intervencii, oznamovaní a financovaní.

               (3)

               Preto je vhodné zrušiť tieto vykonávacie nariadenia:

                           —

                           nariadenie Komisie (ES) č. 347/96 z 27. februára 1996 ustanovujúce systém urýchlenej oznamovacej povinnosti pre prepustenie lososa do režimu voľného obehu v Európskom spoločenstve (4),

                           —

                           nariadenie Komisie (ES) č. 1924/2000 z 11. septembra 2000 stanovujúce podrobné pravidlá uplatňovania nariadenia Rady (ES) č. 104/2000 o poskytovaní osobitného uznania organizáciám výrobcov v sektore rybného hospodárstva s cieľom zlepšenia kvality ich výrobkov (5),

                           —

                           nariadenie Komisie (ES) č. 1925/2000 z 11. septembra 2000 stanovujúce operatívne udalosti pre prevodné kurzy, ktoré sa majú uplatňovať pri výpočtoch určitých čiastok zabezpečených mechanizmami stanovenými nariadením Rady (ES) č. 104/2000 o spoločnej organizácii trhu s produktmi rybolovu a akvakultúry (6),

                           —

                           nariadenie Komisie (ES) č. 2508/2000 z 15. novembra 2000 stanovujúce podrobné pravidlá uplatňovania nariadenia Rady (ES) č. 104/2000, pokiaľ ide o prevádzkové programy v sektore rybolovu (7),

                           —

                           nariadenie Komisie (ES) č. 2509/2000 z 15. novembra 2000 stanovujúce podrobné pravidlá uplatňovania nariadenia Rady (ES) č. 104/2000, pokiaľ ide o vyplácanie finančnej náhrady za stiahnutie určitých produktov rybolovu z trhu (8),

                           —

                           nariadenie Komisie (ES) č. 2813/2000 z 21. decembra 2000 stanovujúce podrobné pravidlá uplatňovania nariadenia Rady (ES) č. 104/2000 o poskytovaní pomoci súkromnému skladovaniu určitých produktov rybolovu (9),

                           —

                           nariadenie Komisie (ES) č. 2814/2000 z 21. decembra 2000 stanovujúce podrobné pravidlá uplatňovania nariadenia Rady (ES) č. 104/2000, pokiaľ ide o poskytovanie pomoci pri prevode na určité produkty rybolovu (10),

                           —

                           nariadenie Komisie (ES) č. 150/2001 z 25. januára 2001 stanovujúce podrobné pravidlá uplatňovania nariadenia Rady (ES) č. 104/2000, pokiaľ ide o sankcie, ktoré sa majú uplatniť na organizácie výrobcov v sektore rybného hospodárstva za nepravidelnosti intervenčného mechanizmu, ktoré mení a dopĺňa nariadenie (ES) č. 142/98 (11),

                           —

                           nariadenie Komisie (ES) č. 939/2001 zo 14. mája 2001 stanovujúce podrobné pravidlá uplatňovania nariadenia Rady (ES) č. 104/2000, pokiaľ ide o poskytovania paušálnej pomoci na niektoré produkty rybolovu (12),

                           —

                           nariadenie Komisie (ES) č. 1813/2001 zo 14. septembra 2001 stanovujúce podrobné pravidlá uplatňovania nariadenia Rady (ES) č. 104/2000, pokiaľ ide o podmienky pre udelenie a zrušenie uznania medziodvetvovým organizáciám (13),

                           —

                           nariadenie Komisie (ES) č. 2065/2001 z 22. októbra 2001 stanovujúce podrobné pravidlá uplatňovania nariadenia Rady (ES) č. 104/2000 o informovaní spotrebiteľov o produktoch rybolovu a akvakultúry (14),

                           —

                           nariadenie Komisie (ES) č. 2183/2001 z 9. novembra 2001 stanovujúce podrobné pravidlá uplatňovania nariadenia Rady (ES) č. 104/2000 v súvislosti s poskytovaním vyrovnávacieho príspevku za tuniaky určené pre spracovateľský priemysel (15),

                           —

                           nariadenie Komisie (ES) č. 2318/2001 z 29. novembra 2001, ktorým sa ustanovujú podrobné pravidlá pre uplatňovanie nariadenia Rady (ES) č. 104/2000 o uznávaní organizácií výrobcov v sektore rybolovu a akvakultúry (16),

                           —

                           nariadenie Komisie (ES) č. 2493/2001 z 19. decembra 2001 o odbyte niektorých produktov rybolovu, ktoré boli stiahnuté z trhu (17),

                           —

                           nariadenie Komisie (ES) č. 2306/2002 z 20. decembra 2002, ktorým sa stanovujú podrobné pravidlá na uplatnenie nariadenia Rady (ES) č. 104/2000 o oznámení cien dovezených produktov rybolovu (18),

                           —

                           nariadenie Komisie (ES) č. 802/2006 z 30. mája 2006, ktorým sa určujú prevodné koeficienty pre ryby rodov Thunnus a Euthynnus
                               (19),

                           —

                           nariadenie Komisie (ES) č. 2003/2006 z 21. decembra 2006, ktorým sa ustanovujú podrobné pravidlá financovania výdavkov súvisiacich so spoločnou organizáciu trhu s výrobkami rybolovu a akvakultúry z Európskeho poľnohospodárskeho záručného fondu (EPZF) (20),

                           —

                           nariadenie Komisie (ES) č. 696/2008 z 23. júla 2008, ktorým sa stanovujú podrobné pravidlá uplatňovania nariadenia Rady (ES) č. 104/2000 o rozšírení niektorých pravidiel prijatých organizáciami výrobcov v sektore rybného hospodárstva na nečlenov (21),

                           —

                           nariadenie Komisie (ES) č. 248/2009 z 19. marca 2009, ktorým sa ustanovujú podrobné pravidlá uplatňovania nariadenia Rady (ES) č. 104/2000 o oznamovaní týkajúceho sa uznávania výrobných organizácií, určovania cien a intervencie v rámci spoločnej organizácie trhu s produktmi rybolovu a akvakultúry (22),

               (4)

               Vzhľadom na to, že ustanovenia nariadenia (EÚ) č. 1379/2013 týkajúce sa uznávania organizácií výrobcov, rozširovania pravidiel, plánovania výroby a predaja, uznávania medziodvetvových organizácií, cien, intervencie a oznamovania sa uplatňujú od 1. januára 2014, nariadenia (ES) č. 347/96, (ES) č. 1924/2000, (ES) č. 1925/2000, (ES) č. 2508/2000, (ES) č. 2509/2000, (ES) č. 2813/2000, (ES) č. 2814/2000, (ES) č. 150/2001, (ES) č. 939/2001, (ES) č. 1813/2001, (ES) č. 2183/2001, (ES) č. 2318/2001, (ES) č. 2493/2001, (ES) č. 2306/2002, (ES) č. 802/2006, (ES) č. 2003/2006, (ES) č. 696/2008 a (ES) č. 248/2009 by sa mali zrušiť s účinnosťou od 1. januára 2014. Vzhľadom na to, že ustanovenia nariadenia (EÚ) č. 1379/2013 týkajúce sa informácií pre spotrebiteľov sa uplatňujú od 13. decembra 2014, nariadenie (ES) č. 2065/2001 by sa malo zrušiť s účinnosťou od 13. decembra 2014.

               (5)

               Opatrenia stanovené v tomto nariadení sú v súlade so stanoviskom Prieskumného výboru pre oblasť produktov rybolovu a akvakultúry,

         PRIJALA TOTO NARIADENIE:
   Článok 1
   Zrušenie
   1.   Nariadenia (ES) č. 347/96, (ES) č. 1924/2000, (ES) č. 1925/2000, (ES) č. 2508/2000, (ES) č. 2509/2000, (ES) č. 2813/2000, (ES) č. 2814/2000, (ES) č. 150/2001, (ES) č. 939/2001, (ES) č. 1813/2001, (ES) č. 2183/2001, (ES) č. 2318/2001, (ES) č. 2493/2001, (ES) č. 2306/2002, (ES) č. 802/2006, (ES) č. 2003/2006, (ES) č. 696/2008 a (ES) č. 248/2009 sa zrušujú s účinnosťou od 1. januára 2014.
   2.   Nariadenie (ES) č. 2065/2001 sa zrušuje s účinnosťou od 13. decembra 2014.
   3.   Ustanovenia zrušených nariadení sa naďalej uplatňujú na výdavky vzniknuté v zmysle nariadenia (ES) č. 104/2000.
   Článok 2
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. decembra 2013

            Za Komisiu

            predseda

         José Manuel BARROSO

      (1)  Ú. v. ES L 17, 21.1.2000, s. 22.

      (2)  Ú. v. ES L 349, 24.12.1998, s. 1.

      (3)  Nariadenie Európskeho parlamentu a Rady (EÚ) č. 1379/2013 z 11. decembra 2013 o spoločnej organizácii trhov s produktmi rybolovu a akvakultúry (pozri stranu 1 tohto úradného vestníka).

      (4)  Ú. v. ES L 49, 28.2.1996, s. 7.

      (5)  Ú. v. ES L 230, 12.9.2000, s. 5.

      (6)  Ú. v. ES L 230, 12.9.2000, s. 7.

      (7)  Ú. v. ES L 289, 16.11.2000, s. 8.

      (8)  Ú. v. ES L 289, 16.11.2000, s. 11.

      (9)  Ú. v. ES L 326, 22.12.2000, s. 30.

      (10)  Ú. v. ES L 326, 22.12.2000, s. 34.

      (11)  Ú. v. ES L 24, 26.1.2001, s. 10.

      (12)  Ú. v. ES L 132, 15.5.2001, s. 10.

      (13)  Ú. v. ES L 246, 15.9.2001, s. 7.

      (14)  Ú. v. ES L 278, 23.10.2001, s. 6.

      (15)  Ú. v. ES L 293, 10.11.2001, s. 11.

      (16)  Ú. v. ES L 313, 30.11.2001, s. 9.

      (17)  Ú. v. ES L 337, 20.12.2001, s. 20.

      (18)  Ú. v. ES L 348, 21.12.2002, s. 94.

      (19)  Ú. v. EÚ L 144, 31.5.2006, s. 15.

      (20)  Ú. v. EÚ L 379, 28.12.2006, s. 49.

      (21)  Ú. v. EÚ L 195, 24.7.2008, s. 6.

      (22)  Ú. v. EÚ L 79, 25.3.2009, s. 7.


title: Vykonávacie nariadenie Komisie (EÚ) 2015/1107 z 8. júla 2015, ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka Salix spp cortex a ktorým sa mení príloha k vykonávaciemu nariadeniu Komisie (EÚ) č. 540/2011 (Text s významom pre EHP)

text:
               9.7.2015

               SK

               Úradný vestník Európskej únie

               L 181/72

         VYKONÁVACIE NARIADENIE KOMISIE (EÚ) 2015/1107
   z 8. júla 2015,
   ktorým sa v súlade s nariadením Európskeho parlamentu a Rady (ES) č. 1107/2009 o uvádzaní prípravkov na ochranu rastlín na trh schvaľuje základná látka Salix spp cortex a ktorým sa mení príloha k vykonávaciemu nariadeniu Komisie (EÚ) č. 540/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (1), a najmä na jeho článok 23 ods. 5 v spojení s článkom 13 ods. 2,
   keďže:

               (1)

               V súlade s článkom 23 ods. 3 nariadenia (ES) č. 1107/2009 bola Komisii 26. apríla 2013 doručená od Institut Technique de l'Agriculture Biologique (ITAB) žiadosť o schválenie kôry z vŕby bielej (Salix alba) ako základnej látky. K uvedenej žiadosti boli pripojené informácie požadované v článku 23 ods. 3 druhom pododseku.

               (2)

               Komisia požiadala Európsky úrad pre bezpečnosť potravín (ďalej len „úrad“) o odbornú pomoc. Úrad predložil Komisii 3. júna 2014 (2) technickú správu o predmetnej látke. Komisia predložila 14. novembra 2014 revíznu správu (3) a návrh tohto nariadenia Stálemu výboru pre rastliny, zvieratá, potraviny a krmivá a sfinalizovala ich na zasadnutí výboru 29. mája 2015.

               (3)

               Z dokumentácie, ktorú poskytol žiadateľ a z výsledkov preskúmania vykonaného Európskou agentúrou pre lieky (4) v súlade so smernicou Európskeho parlamentu a Rady č. 2001/83/ES (5) vyplýva, že Salix cortex spĺňa kritériá pre tradičné rastlinné lieky. Preto sa považovalo za vhodné rozšíriť rozsah žiadosti z kôry z vŕby bielej (Salix alba) na Salix spp cortex. Aj keď sa nepoužíva predovšetkým na účely ochrany rastlín, je užitočný pri ochrane rastlín v prípravku, ktorý sa skladá z tejto látky a vody.

               (4)

               Komisia sa domnieva, že Salix spp cortex je základnou látkou v súlade s článkom 23 nariadenie (ES) č. 1107/2009. Salix spp. cortex je časť rastliny, ktorá je v životnom prostredí. V porovnaní s expozíciou, s ktorou sa počíta v reálnych prirodzených situáciách, sa očakáva zanedbateľná úroveň dodatočnej expozície ľudí, zvierat a životného prostredia v dôsledku použití podrobne opísaných v revíznej správe.

               (5)

               Preto možno očakávať, že Salix spp cortex bude vo všeobecnosti spĺňať požiadavky stanovené v článku 23 nariadenia (ES) č. 1107/2009, najmä pokiaľ ide o použitia, ktoré boli preskúmané a podrobne opísané v revíznej správe Komisie. Preto je vhodné schváliť Salix spp cortex ako základnú látku.

               (6)

               V súlade s článkom 13 ods. 2 nariadenia (ES) č. 1107/2009 v spojení s jeho článkom 6 a vzhľadom na súčasné vedecké a technické poznatky je však potrebné stanoviť určité podmienky schválenia, ktoré sú uvedené v prílohe I k tomuto nariadeniu.

               (7)

               V súlade s článkom 13 ods. 4 nariadenia (ES) č. 1107/2009 by sa príloha k vykonávaciemu nariadeniu Komisie (EÚ) č. 540/2011 (6) mala zodpovedajúcim spôsobom zmeniť.

               (8)

               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TOTO NARIADENIE:
   Článok 1
   Schválenie základnej látky
   Látka Salix spp cortex špecifikovaná v prílohe I sa schvaľuje za podmienok stanovených v uvedenej prílohe.
   Článok 2
   Zmeny vykonávacieho nariadenia (EÚ) č. 540/2011
   Časť C prílohy k vykonávaciemu nariadeniu (EÚ) č. 540/2011 sa mení v súlade s prílohou II k tomuto nariadeniu.
   Článok 3
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. júla 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 309, 24.11.2009, s. 1.

      (2)  Výsledok konzultácií s členskými štátmi a EFSA o používaní kôry z vŕby bielej (Salix alba) ako základnej látky a závery EFSA ku konkrétnym vzneseným otázkam. 2014: EN-609.34 s.

      (3)  http://ec.europa.eu/sanco_pesticides/public/?event=homepage.

      (4)  Assessment report on Salicis cortex (willow bark) and herbal preparations) thereof with well-established use and traditional use (Správa o hodnotení Salicis cortex (kôry z vŕby) a rastlinného prípravku, resp. prípravkov z nej s osvedčeným a tradičným použitím); EMEA/HMPC/295337/2007.

      (5)  Smernica Európskeho parlamentu a Rady 2001/83/ES zo 6. novembra 2001, ktorou sa ustanovuje zákonník Spoločenstva o humánnych liekoch (Ú. v. ES L 311, 28.11.2001, s. 67).

      (6)  Vykonávacie nariadenie Komisie (EÚ) č. 540/2011 z 25. mája 2011, ktorým sa vykonáva nariadenie Európskeho parlamentu a Rady (ES) č. 1107/2009, pokiaľ ide o zoznam schválených účinných látok (Ú. v. EÚ L 153, 11.6.2011, s. 1).

      PRÍLOHA I

                  Bežný názov, identifikačné čísla

                  Názov IUPAC

                  Čistota (1)

                  Dátum schválenia

                  Osobitné ustanovenia

                     Salix spp cortex
                  CAS č.: nepridelené
                  č. CIPAC: nepridelené

                  neuplatňuje sa

                  Európsky liekopis

                  1. júl 2015

                     Salix cortex sa musí používať v súlade s osobitnými podmienkami, ktoré sú uvedené v záveroch revíznej správy o Salix spp cortex (SANCO/12173/2014), a najmä v jej dodatkoch I a II.

         (1)  Ďalšie podrobnosti o identite, špecifikácii a spôsobe použitia základnej látky sú uvedené v revíznej správe.

      PRÍLOHA II
      V časti C prílohy k vykonávaciemu nariadeniu (EÚ) č. 540/2011 sa dopĺňa tento záznam:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Dátum schválenia

                     Osobitné ustanovenia

                     „7

                        Salix spp cortex
                     CAS č.: nepridelené
                     č. CIPAC: nepridelené

                     neuplatňuje sa

                     Európsky liekopis

                     1. júl 2015

                        Salix cortex sa musí používať v súlade s osobitnými podmienkami, ktoré sú uvedené v záveroch revíznej správy o Salix spp cortex (SANCO/12173/2014), a najmä v jej dodatkoch I a II.“

         (1)  Ďalšie podrobnosti o identite, špecifikácii a spôsobe použitia základnej látky sú uvedené v revíznej správe.